|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |


|  |
| --- |
| Lincoln Town Car |
|  |
| Bendra informacija |
| Gamintojas | Ford Motor Company |
| Metai | 1981 – dabar |
| Chronologija |
| Kėbulas ir važiuoklė |
| Klasė | Didelės klasės |
| Išdėstymas | FR |
| Platforma (-os) | Ford Panther platforma |
| Variklis ir transmisija |
| Išmatavimai |
| Kita informacija |

**Lincoln Town Car** yra didelės klasės, galiniais ratais varomas prabangus automobilis, kurį parduoda koncerno Ford Motor Company dukterinė, prabangių automobilių markė Lincoln. Automobiliai yra parduodami tik su V8 varikliu.

Nepaisant pastaraisiais metais krintančių pardavimų skaičiaus, Town Car yra vienas geriausiai parduodamų prabangios klasės automobilių bei išlieka pačiu populiariausiu limuzinu JAV. Town Car šiuo metu yra pats brangiausias, prabangios klasės amerikietiškas sedanas, kurio kaina prasideda nuo 45 815 dolerių. Nuo 2003 metų galima užsisakyti ir šarvuotą automobilio versiją, tokio modelio kaina prasideda nuo 144 995 dolerių.

2006 metais, koncernas planavo sustabdyti automobilio gamybą, siekdamas 2007 metais uždaryti gamyklą, kurioje jis gaminamas, tačiau nusprendė tęsti automobilio gamybą kitoje gamykloje, esančioje Kanadoje. Pirmasis Kanadoje pagamintas automobilis, pasaulį išvydo 2008 metų sausio 10 dieną. Šiuo metu Town Car yra ilgiausias Kanadoje gaminamas automobilis, kurio standartinės versijos ilgis siekia 5,49 metrus, L versijos ilgis siekia 5,64 m.
Automobilis yra gaminamas ant Panther platformos, kurią šiuo metu dalinasi su Ford Crown Victoria bei Mercury Grand Marquis automobiliais.

Town Car yra plačiai žinomas, kaip patogus ir kokybiškas sedanas, tačiau neretai automobilis yra kritikuojamas dėl lėto įsibėgėjimo bei prastoko valdymo.

„Town Car" iš esmės anglų kalboje reiškia tą patį, ką prancūzų kalboje reiškia „Sedan de Ville" (Miesto sedanas), 6-ajame dešimtmetyje išpopuliarėjęs Cadillac markės modelis. Abu šie pavadinimai atspindi klasikinio stiliaus limuzinus.

Pirmoji karta (1981–1989)
-------------------------


|  |
| --- |
| Pirmoji karta |
|  |
| Bendra informacija |
| Metai | 1981 – 1989 |
| Gamykla | Mičiganas, JAV |
| Chronologija |
| Kėbulas ir važiuoklė |
| Kėbulo tipas (-ai) | 4-durų sedanas2-durų kupė |
| Variklis ir transmisija |
| Variklis (-iai) | 5,0 l Windsor V8 |
| Transmisija (-os) | 4-pavarų AOD automatinė |
| Išmatavimai |
| Ratų bazė | 2979 mm |
| Ilgis | 5568 mm |
| Plotis | 1984 mm |
| Aukštis | 1420 mm |
| Svoris | 1834 kg |
| Kita informacija |
| Susiję automobiliai | Ford LTD Crown VictoriaFord Country SquireMercury Grand MarquisMercury Colony Park |

### 1981–1984

Nuo 1959 metų, Town Car buvo nekartą naudotas, kaip Lincoln Continental modelio versijos pavadinimas, tačiau atskiru modeliu, automobilis tapo tik 1981 metais. Pirmosios kartos automobilio dizainas buvo spėjęs pasirodyti metais anksčiau ir buvo pavadintas Continental, tačiau po metų automobilis buvo pervadintas į Town Car, Continental vardas buvo pritaikytas kitam, kiek mažesniam Lincoln automobiliui.

Automobilio išvaizda mažai skyrėsi nuo senesniųjų 8-tojo dešimtmečio Lincoln modelių, akivaizdžiausiais skirtumas buvo atviri priekiniai žibintai. Automobilį buvo galima įsigyti su pažangiausiais to meto privalumais, tokiais kaip kelionės kompiuteris, rodantis kiek automobilis gali nuvažiuoti su bake esančiu kuru, taip pat, vairuotojui įvedus duomenis galėjo nurodyti apytikslį atvykimo laiką bei dar keletu funkcijų.

Dar viena naujovė buvo durų kodas, kurio pagalva vairuotojas galėjo užrakinti arba atrakinti automobilio duris bei atidaryti bagažinę su savimi neturėdamas automobilio raktelių, jam tereikėjo įveisti 5 skaitmenų gamykloje užprogramuotą arba paties nustatytą kombinaciją. Šis privalumas vis dar tebėra populiarus tarp šiandieninių Ford, Mercury ir Lincoln automobilių.

Naujajame Town Car modelyje nebeliko ankstesnių 6,6 ir 7,5 litro variklių, juos pakeitė populiarus 5,0 litro V8 variklis, automobilis buvo parduodamas tik su 4-pavarų automatine transmisija.

### 1985–1989

1985 metais automobilio išvaizda buvo kiek atnaujinta. Buvo perkeltas automobilio atbulinės eigos žibintas bei užapvalinti kėbulo kampai, iš šonų pritvirtinti siauri buferiai. Automobilio panelė taip pat sulaukė dėmesio, buvo kiek atnaujinta centrinė konsolė bei vairas ant kurio buvo perkeltas garso signalo mygtukas, anksčiau buvęs ant posūkio svirties. Be viso to, automobilis sulaukė dar kelių smulkių atnaujinimų.

Tais pačiais metais buvo atnaujinti Cadillac DeVille ir Fleetwood modeliai, kurie tapo gerokai mažesni ir nuo šiol buvo varomi priekiniais ratais, Fleetwood Brougham tapo vieninteliu galiniais ratais varomu Cadillac modeliu. Nepaisant tokių konkurento veiksmų, Town Car išliko tradicinio dydžio sedanu. Atsakydama į naujus mažesnius Cadillac modelius, 1985 metų pabaigoje Lincoln pradėjo reklaminę kampaniją, pavadinimu „The Valet". Reklamoje būdavo vaizduojami stovėjimo aikštelės darbuotojai, kuriems būdavo sunku atskirti Cadillac modelius nuo žemesnės klasės Buick, Oldsmobile, Pontiac ir net Chevrolet modelių, reklamoje jie nuolat klausdavo „Ar tai Cadillac’as?", į klausimą būdavo atsakoma „Ne, tai Oldsmobile’is (arba Buick’as, Chevrolet’as ir t. t.)". Reklamos pabaigoje pasirodydavo Lincoln automobilio savininkas ir sakydavo „Lincoln Town Car prašom", tuo metu pasirodydavo užrašas „Lincoln, kaip turėtų atrodyti prabangus automobilis", ši reklaminė kampanija buvo naudojama iki pat 10-tojo dešimtmečio pradžios.

1986 metų modelis išliko beveik toks pat kaip ir ankstesnysis, tačiau galiniame automobilio stikle buvo įmontuotas trečiasis stabdžių žibintas, automobilio panelėje buvo naudojama daugiau medžio apdailos. Svarbiausias mechaninis pakeitimas buvo nauja įpurškimo sistema. 1988 metais automobilis sulaukė naujų išorinių pakeitimų, vėl buvo perkeltas atbulinės eigos žibintas bei kiek atnaujintos priekinės grotelės. Dar keli kosmetiniai pakeitimai buvo įvykdyti 1989 metais.

| v • a • r Lincoln automobilių pardavimai nuo 1970 m.  |
| --- |
| **Klasė** | 1970-ieji | 1980-ieji | 1990-ieji | 2000-ieji | 2010-ieji | 2020-ieji |
| 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 |
| Vidutinis |  | Versailles |  |  | LS |  |  |  |
|  |  | Continental | Continental | Continental |  | Zephyr / MKZ | MKZ |
| Didelis |  |  |  |  | MKS | Continental |
| Continental | Continental | Continental | Town Car | Town Car | Town Car |  |  |
| Asmeninės prabangos |  Mark III |  Mark IV |  Mark V |  Mark VI |  Mark VII |  Mark VIII |  |  |  |  |
| CUV |  |  |  |  |  | MKC | Corsair |
|  |  |  |  | MKX | MKX / Nautilus |
|  |  |  |  | MKT |  |
| SUV |  |  |  |  | Aviator |  |  | Aviator |
|  |  |  | Navigator | Navigator | Navigator | Navigator |
| Pikapas |  |  |  |  | Black­wood |  | Mark LT |  |  |  |